Shah Radhi Hazvee

**Muhammad Shah Radhi Hazvee**  (lahir 31 Julai 1996) atau lebih dikenali sebagai **Shah Radhi Hazvee** merupakan seorang pelakon dan model lelaki Malaysia. Beliau memenangi Anugerah Bintang Popular Berita Harian Kali Ke 36 bagi kategori Artis Baharu Lelaki Popular

## Kerjaya
Selepas setahun berkhidmat di belakang tabir, beliau mendapat peluang daripada pengarah Osman Ali untuk membintangi filem pertamanya berjudul *[[Pinjamkan Hatiku]]*. Beliau meletakkan perancangan lima tahun untuk mendapat tempat dan mengukuhkan nama dalam bidang seni. Beliau juga terbuka menerima apa-apa tawaran watak meskipun sebagai pelakon tambahan. Prinsip itu mahu dipegang sekalipun sudah menempa nama besar suatu hari nanti. Baginya setiap pekerjaan yang kunjung tiba adalah rezeki dan mahu membuktikan keupayaan bakat yang dimiliki dengan menerima watak yang pelbagai, termasuk yang berat dan mencabar. Walaupun tidak mempunyai asas dalam seni lakonan namun beliau tidak menganggap ia sebagai batu penghalang untuk memperoleh kejayaan kerana yakin mampu menggapai sesuatu suatu hari nanti.

Beliau ingin mengutip ilmu menerusi kelas lakonan dan mahu berguru dengan pelakon Wan Hanafi Su yang cukup disanjunginya. Namun kerana tidak mampu daripada segi kewangan, buat masa ini Shah hanya meraih pengalaman ketika berada di set penggambaran. Beliau menggunakan pendekatan memerhatikan bagaimana para pelakon lain menjayakan peranan melalui gerak tubuh dan teknik yang digunakan. Mengakui gaya lakonannya pernah dikatakan mirip pelakon Zul Huzaimy, lalu mula menyerlahkan pembawakan watak menggunakan sisi asli meskipun masih menyandarkan pelakon tertentu sebagai rujukan.

Penglibatannya dalam lakonan setakat ini menerusi antaranya, telefilem *Hanya Segenggam Setia* dan *Imamkan Aku* di TV3 dan telenovela *[[Monalisa]]* di saluran Astro Prima. Beliau bakal muncul dalam filem *8belas*. Sebelum ini beliau juga pernah mengacarakan rancangan *Chic ‘N’ Elegen* di saluran TV2. 

## Anugerah dan pencalonan

Memenangi Artis Baharu Lelaki Popular ABPBH36

## Kontroversi

### Isu Estetic Cafe
Nama Shah Radhi mulai hangat diperkatakan apabila beliau mengeluarkan kenyataan kepada media bahawa dia ingin membuka sebuah cafe ala bar halal untuk dijadikan tempat lepak anak muda. Rata-rata netizen di media sosial mengecam tindakannya itu, namun beliau membidas semula kecaman tersebut dengan mengatakan mereka tidak perlu menjadi terlalu serius tanpa mengetahui konsep asal cafe yang akan dibuka. beliau tidak akan melayan kecaman tersebut dan tetap akan meneruskan impiannya itu.

### Isu Pengurniaan gelaran "Datuk" dari Negeri Perak
Pada Disember 2020, terdapat satu portal berita hiburan online telah melaporkan tentang seorang pelakon yang baru berusia 20 tahun telah mendapat gelaran ‘Datuk’.

Pelakon bernama Shah Radhy mengakui pernah dianugerahkan Darjah Kurnia Setia Diraja Perak (DKSD) yang membawa gelaran Datuk pada tahun 2016.

Menurutnya, beliau tiada niat untuk merahsiakan perkara terbabit selama ini, kerana tiada kepentingan untuk kongsikannya kepada umum.

Beliau memilih untuk selesa dengan gelaran biasa tetapi menghargai pengurniaan yang diterima.Bagaimanapun ia sedikit sebanyak telah menimbulkan keraguan netizen dan menjadi bahan bualan ramai di media sosial

## Filemografi

### Filem
* *[[Pinjamkan Hatiku]]* (2017)
* *Jiwa 8 Belas* (2024)
* SazaliMeorCoco ( 2023 ) 
* Kolej Puaka ( coming soon ) 

### Drama
* *[[Monalisa]]* (2018)
* *[[Kan Ku Kejar Cinta Kamu]]* (2018)
* *Cerita Hantu Asrama* (2019)
* *[[Mencari Kiblat Cinta]]* (2021)
* *[[Gerak Khas Undercover]]* (2021) - (Musim 1; episod: "Kabut Malam")
* Namaku bedah ( 2018 ) 

### Telefilem
* *Imamkan Aku* (2017)
* *Hanya Segenggam Setia* (2018)
* Peraturan  (2019 )
* balik raya ke kita ( 2019 ) 
* balik raya tak lonely ( 2021)

## Rujukan

## Pautan luar
* 
*